L 316/2 Jurnalul Oficial al Uniunii Europene 2.12.2010 REGULAMENTUL (UE) NR. 1113/2010 AL COMISIEI din 1 decembrie 2010 de stabilire a coeficienților aplicabili cerealelor exportate sub formă de Scotch whisky pentru perioada 2010/2011 COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a pieţelor agricole şi privind dispoziţii specifice referitoare la anumite produse agricole („Regulamentul unic OCP”) (), având în vedere Regulamentul (CE) nr. 1670/2006 al Comisiei din 10 noiembrie 2006 de stabilire a anumitor norme de aplicare a Regulamentului (CE) nr. 1784/2003 al Consiliului în ceea ce priveşte stabilirea și acordarea de restituiri adaptate pentru cerealele exportate sub forma anumitor băuturi spirtoase (?), în special articolul 5, întrucât: (1)  În conformitate cu articolul 4 alineatul (1) din Regula- mentul (CE) nr. 1670/2006, cantitățile de cereale pentru care se acordă restituirea sunt cantitățile de cereale puse sub control şi distilate, cărora li se aplică un coeficient stabilit anual pentru fiecare stat membru în cauză. Acest coeficient exprimă raportul care există între cantitățile totale exportate şi cantitățile totale comercializate din băutura spirtoasă respectivă pe baza tendinței constatate în evoluția acestor cantități pe parcursul numărului de ani corespunzător perioadei medii de maturare a respectivei băuturi spirtoase. (2) Pe baza informațiilor furnizate de Regatul Unit referitoare la perioada 1 ianuarie-31 decembrie 2009, această perioadă medie de maturare pentru Scotch whisky a fost, în 2009, de șapte ani. (3) Prin urmare, este necesară stabilirea coeficienților pentru perioada 1 octombrie 2010-30 septembrie 2011. ( Articolul 10 din Protocolul nr. 3 la Acordul privind Spațiul Economic European exclude acordarea de restituiri la exportul către Liechtenstein, Islanda şi Norvegia. În plus, Uniunea a încheiat acorduri cu anumite țări terţe care prevăd eliminarea restituirilor la export. În consecință, în temeiul articolului 7 alineatul (2) din Regulamentul (CE) nr. 1670/2006, este necesar să se țină seama de aceste prevederi la calcularea coeficientului pentru perioada 2010-2011. (5) Regulamentul (CE) nr. 1035/2009 al Comisiei din 30 octombrie 2009 de stabilire a coeficienților aplicabili cerealelor exportate sub formă de Scotch whisky pentru perioada 2009/2010 () a încetat să producă efecte deoarece se referă la coeficienții aplicabili pentru anul 2009/2010. Din motive de claritate și de certitudine juridică, regulamentul menționat trebuie abrogat, ADOPTĂ PREZENTUL REGULAMENT: Articolul 1 În anexa la prezentul regulament se stabilesc coeficienții prevăzuți la articolul 4 din Regulamentul (CE) nr. 1670/2006, aplicabili cerealelor folosite în Regatul Unit pentru fabricarea de Scotch  whisky pentru perioada 1 octombrie 2010- 30 septembrie 2011. Articolul 2 Regulamentul (CE) nr. 1035/2009 se abrogă. Articolul 3 Prezentul regulament intră în vigoare la data publicării în Jurnalul Oficial al Uniunii Europene. Prezentul regulament se aplică de la 1 octombrie 2010 până la 30 septembrie 2011. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 1 decembrie 2010. () JO L 299, 16.11.2007, p. 1. () JO L 312, 11.11.2006, p. 33. Pentru Comisie Președintele Josă Manuel BARROSO () JO L 285, 31.10.2009, p. 3.